खौरांगिरिनि सिगाङाव एबिएमसुनि आफादगिरि आस्राफुल इस्लामा बुङोदि एबिएमसुनि आफादगिरि लाफिकुल इस्लाम अहमेदखौ बुथारग्रा दायगिरिखौ दिनैसिमबो सोरखारा हमनो हायैआ थारैनो जोबोद दुखुनांथाव । दिनैसिमबो बिटिसि ओनसोलाव रायजो जानाय माइन’रिटि माहारिया थांनानै थानायनि मोन्थाय मोनाखै होन्नानै गोख्रों रावजों सोंखारियो। बिटिसि ओनसोलाव माइन’रिटि हारिनि सुबुंफोरनो हा-हुनि मोन्थाय होनांगौ होन्नानै गोख्रों दाबि दैखाङो। माइन’रिटि फरायसा आफादनि दैदेनगिरिआ बुंबावोदि कक्राझार जिल्लानि सिङाव थानाय धलमारा ओनसोलाव 5 नि गोबांसिन गोदानै दाफुंजानाय एबिएमसुनि आन्सलिक कमिटिफोरा ओनसोलाव सोलोंथाइ जौगानाय खामानि मावगोन आरो उन्दै बैसोआव जुलि जानायखौ होबथानाय बायदि-बायदि समाजनि बेरेखा खामानिफोरखौ होबथानायनि खामानि मावगोन होन्नानै बुङो।